ลุยเปิดโลกทัศน์กัญชา-กัญชง ทุ่มทุนวิจัยผลิตยารักษาโรค
นายแพทย์บุญ วนาสิน ประธานกรรมการ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ผู้นำธุรกิจดูแลสุขภาพอย่างครบวงจร และบริการที่มีคุณภาพด้วยเทคโนโลยีทันสมัย เปิดเผยว่า THG ได้ลงนามในบันทึกข้อตกลงความเข้าใจ ร่วมกับมหาวิทยาลัย ศรีนครินทรวิโรฒ ประสานมิตร (มศว) สนับสนุนงานวิจัยกัญชาร่วมกับมหาวิทยาลัยชั้นนำ อาทิ มหาวิทยาลัยมหิดล เพื่อนำมาใช้ให้เกิดประโยชน์ทางการแพทย์ โดยบริษัทจะสนับสนุนและให้คำปรึกษา เพื่อนำไปสู่การพัฒนากระบวนการผลิต สกัด และใช้พืชกัญชาและกัญชงที่มีคุณภาพมาตรฐาน เพื่อประโยชน์ในทางการแพทย์นายสมชาย สันติวัฒนกุล อธิการบดี มหาวิทยาลัยศรีนครินทรวิโรฒ (มศว) กล่าวว่า มศว จะร่วมกับทีมวิจัยจากมหาวิทยาลัยมหิดล วิจัยด้านวิทยาศาสตร์และเทคโนโลยี ทั้งการคิดค้น การผลิต พัฒนาสายพันธุ์จากพืชกัญชาและกัญชงที่จะเป็นวัตถุดิบให้มีคุณภาพมาตรฐานสากล นำไปสู่การใช้เป็นสูตรตำรับยาและบำบัดรักษาโรค ช่วยยกระดับมาตรฐานทางการแพทย์ และนำมาใช้เสริมประสิทธิภาพกับการรักษาโรคด้วยแพทย์แผนไทยและแพทย์แผนปัจจุบัน เพื่อเป็นทางเลือกใหม่ในการรักษาอาการเจ็บป่วย แต่เนื่องจากกัญชามีทั้งคุณประโยชน์และสามารถให้โทษต่อร่างกายได้ทั้งนี้ การนำกัญชามาใช้ในทางการแพทย์ ยังต้องทำการวิจัยเพิ่มเติม โดยอาจจัดตั้งศูนย์วิจัยเพื่อการพัฒนาสายพันธุ์กัญชาแบบครบวงจร การศึกษาพัฒนากระบวนการสกัดสารจากกัญชาและกัญชงที่ได้คุณภาพมาตรฐาน การศึกษาปริมาณที่เหมาะสมในการนำสารสกัดจากกัญชาและกัญชง เช่น สาร THC (Tetrahydrocannabinol) เป็นต้น รวมทั้งยังต้องรอการปลดล็อกด้านข้อกฎหมายต่างๆ เนื่องจากในปัจจุบันกัญชายังจัดเป็นยาเสพติดให้โทษประเภท 5 สามารถนำไปศึกษาวิจัยเพื่อประโยชน์ทางการแพทย์เท่านั้น.
THG ได้ลงนามในบันทึกข้อตกลงความเข้าใจ ร่วมกับมหาวิทยาลัย ศรีนครินทรวิโรฒ ประสานมิตร (มศว) สนับสนุนงานวิจัยกัญชาร่วมกับมหาวิทยาลัยชั้นนำ อาทิ มหาวิทยาลัยมหิดล
กัญชา,กัญชง,วิจัยกัญชา,กัญชาทางการแพทย์,สารสกัดจากกัญชา,กัญชารักษาโรค,ข่าววันนี้